TPIPL ออกหุ้นกู้ 3 ชุด วงเงิน 1 หมื่นล้าน ชูดอกเบี้ย 4.50% ขายรายย่อย-สถาบัน 9-14 พ.ย.
TPIPL ออกหุ้นกู้ 3 ชุด วงเงิน 1 หมื่นล้านบาท อายุ 4-5 ปี ชูดอกเบี้ย 4.25-4.50% ขายนักลงทุนทั่วไป-สถาบันในวันที่ 9-14 พ.ย.
TPIPL ออกหุ้นกู้ 3 ชุด วงเงิน 1 หมื่นล้านบาท อายุ 4-5 ปี ชูดอกเบี้ย 4.25-4.50% ขายนักลงทุนทั่วไป-สถาบัน 9-14 พ.ย.
7 ต.ค. 2565

บริษัท ทีพีไอ โพลีน จำกัด (มหาชน) หรือ TPIPL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ จำนวน 3 ชุด วงเงินรวม 10,000 ล้านบาท
ได้แก่ ชุดที่ 1 ครบกาหนดไถ่ถอนปี พ.ศ. 2569 มีอายุ 4 ปี และมีอัตราดอกเบี้ยคงที่ 4.25% ต่อปี ชำระดอกเบี้ยทุก 3 เดือนตลอดอายุหุ้นกู้จำนวนเสนอขายไม่เกิน 3,000,000 หน่วย คิดเป็นมูลค่าไม่เกิน 3,000 ล้านบาท
ชุดที่ 2 ครบกำหนดไถ่ถอนปี พ.ศ. 2570 มีอายุ 4 ปี 3 เดือน และมีอัตราดอกเบี้ยคงที่ 4.32% ต่อปี ชำระดอกเบี้ยทุก 3 เดือนตลอดอายุหุ้นกู้ จำนวนเสนอขายไม่เกิน 4,000,000 หน่วย คิดเป็นมูลค่าไม่เกิน 4,000 ล้านบาท
ชุดที่ 3 ครบกำหนดไถ่ถอนปี พ.ศ. 2570 มีอายุ 5 ปี และมีอัตราดอกเบี้ยคงที่ 4.50% ต่อปี ชำระดอกเบี้ยทุก 3 เดือนตลอดอายุหุ้นกู้ จำนวนเสนอขายไม่เกิน 3,000,000 หน่วย คิดเป็นมูลค่าไม่เกิน 3,000 ล้านบาท
ทั้งนี้บริษัทจะเสนออขายหุ้นกู้ดังกล่าวในกรณีทั่วไปต่อผู้ลงทุนทั่วไป และผู้ลงทุนสถาบัน ระยะเวลาเสนอขายวันที่ 9-11 และ 14 พ.ย.65 ผ่านผู้จัดจำหน่าย ได้แก่ ธนาคาร ซีไอเอ็มบี ไทย, บล.เอเซีย พลัส , บล.กรุงไทย เอ็กซ์สปริง , บล.หยวนต้า (ประเทศไทย) , บล. เมย์แบงก์ (ประเทศไทย), บล.โนมูระ พัฒนสิน, บล.ดาโอ (ประเทศไทย), บล.พาย, บล.เคจีไอ (ประเทศไทย), บล.ยูโอบี เคย์เฮียน (ประเทศไทย), บล.ฟินันเซีย ไซรัส, บล.เมอร์ชั่น พาร์ทเนอร์ , บล.โกลเบล็ก, บล.ฟิลลิป (ประเทศไทย) , บล.เอเชีย เวลท์, บล.ไอ วี โกลบอล , บล.เอเอสแอล และ บล.ซีจีเอส-ซีไอเอ็มบี (ประเทศไทย)